കലാമണ്ഡലം സരസ്വതി

കേരളത്തിലെ പ്രശസ്തയായ ഒരു നർത്തകിയാണ്  കലാമണ്ഡലം സരസ്വതി. മോഹിനിയാട്ടം, ഭരതനാട്യം, കുച്ചുപ്പുടി തുടങ്ങിയ നൃത്തരൂപങ്ങളിൽ അവർ പ്രാവീണ്യം നേടിയിട്ടുണ്ട്. അരങ്ങിലും കളരിയിലും വൈദഗ്ദ്ധ്യം തെളിയിച്ച നൃത്താചാര്യയായാണ് ഇവർ അറിയപ്പെടുന്നത്.
ജീവിതരേഖ
1960 ൽ കലാമണ്ഡലത്തിൽ ചേർന്നു. തോട്ടശേരി ചിന്നമ്മു അമ്മയുടെയും കലാമണ്ഡലം സത്യഭാമയുടെയും ശിക്ഷണത്തിൽ മോഹിനിയാട്ടം അഭ്യസിച്ചു. പത്മാ സുബ്രഹ്‌മണ്യം, ചിത്രാ വിശ്വേശ്വർ, രാജരത്നംപിള്ള, സുധാറാണി രഘുപതി, കലാനിധി അമ്മാൾ, വെമ്പട്ടി ചിന്നസത്യം എന്നിവരുടെ പക്കലും വിവിധ നൃത്ത ഇനങ്ങൾ അഭ്യസിച്ചു.  
ഇന്ത്യയിലും വിദേശത്തും നൃത്തങ്ങൾ അവതരിപ്പിച്ചു. കൾച്ചറൽ എക്സ്ചേഞ്ച് പ്രോഗ്രാമിൻറെ ലീഡറായി 1991 - 92 കാലയളവിൽ വടക്ക് കിഴക്കൻ സംസ്ഥാനങ്ങളിലും പശ്ചിമ ബംഗാളിലും മോഹിനിയാട്ടം അവതരിപ്പിച്ചിട്ടുണ്ട്. കോഴിക്കോട്‌ ചാലപ്പുറത്ത്‌ 'നൃത്യാലയ' എന്ന നൃത്തവിദ്യാലയം നടത്തുന്നുണ്ട്. 

പ്രസിദ്ധ സാഹിത്യകാരൻ എം.ടി. വാസുദേവൻ നായരാണ് ഇവരുടെ ഭർത്താവ്. മകൾ അശ്വതിയും ഭർത്താവ് ശ്രീകാന്തും പ്രശസ്ത നർത്തകരാണ്.  http://www.thehindu.com/features/friday-review/dance/body-and-soul/article4081335.ece 

പുരസ്കാരങ്ങൾ
'നൃത്തനാട്യ' പുരസ്‌കാരം
കേരള സംഗീത നാടക അക്കാദമി അവാർഡ്
 റോട്ടറി പ്രൊഫഷണൽ എക്സലൻസ് അവാർഡ്
കലാമണ്ഡലം അവാർഡ്
 കലാദർപ്പണം നാട്യശ്രീ അവാർഡ്
 മാപ്പിള കലാ അക്കാദമി അവാർഡ്
അവലംബം

 പുറത്തേക്കുള്ള കണ്ണികൾ 
Nrithyalaya - Saraswathy

വർഗ്ഗം:നർത്തകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:നൃത്തനാട്യ പുരസ്‌കാരം ലഭിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:കേരള സംഗീതനാടക അക്കാദമിയുടെ ഫെലോഷിപ്പ് ലഭിച്ചവർ